
CIJEPLJENJE PROTIV TUBERKULOZE 

Bit će da ste se kada nakašljali u ogledalce 
ili na prozorsko staklo? Vi ste tada vidjeli 
sitnije i krupnije kapljice, koje ste kašljanjem 
izbacili. Kad biste imali pri ruci mikroskop, 
koji povećaje 1.000 puta, mogli biste u tim ka- 
pljicama opaziti dosta toga živoga. Medjutim u 
kapljicama, koje je iskašljao sušičav (tuberku¬ 
lozan) bolesnik, vi biste opazili neke klice u 
obliku štapića, koje zdravi ljudi nemaju u svo¬ 
joj pljuvački. Te se klice nalaze samo u ispljuv¬ 
ku onih, koji boluju od plućne tuberkuloze i 
mi ih nazivljemo klice turkuloze. 

Tuberkulozni ih izbacuju u pljuvački nekad 
više, nekad manje. Kad se pljuvačka osuši, mo¬ 
že ih vjetar podići zajedno sa prašinom u zrak, 
gdje lebde kao vrlo malene čestice prašine i 
čovjek ih može udahnuti zajedno s prašinom. 

Dodju li te klice sušice na našu kožu one se 
ne će moći lako razviti i umnažati, jer koža im 
ne prija kao gojilište. Mjesto gdje će se one lakše 
umnažati mora biti pogodnije. Ono mora biti 
nježno, vlažno i tamno. Takvo mjesto naći će 

klice sušice u plućima. Tamo je toplo, tamo je 
vlažno i tamo je tamno. Morate znati da klica¬ 
ma sušice prija toplina upravo onakova, kakva 
se nalazi u našim plućima. Isto je i sa vlagom 
i sa tamom. 

Možda ste se sada dosjetili zbog čega ima 
mnogo više sušice kod ljudi, koji žive u tam¬ 
nim i vlažnim stanovima? 

Dospije li mali broj klica u pluća čovjeka, 
obrambene snage tijela savladat će ih i uništiti. 
Ali, snage čovječjeg organizma nisu bez granica. 
One su to manje što je čovjek slabiji i što je čo¬ 
vjek mladji. Klice tuberkuloze podsjećaju na 
mraz koji će najviše naškoditi pupoljcima i 
sitnim mladicama biljaka u vrtu i polju. Djeca 
su, kao što znamo, pupoljci, koji su se odijelili 
od roditeljskog stabla. Zbog toga oni tako mno¬ 
go padaju na bojištu u susretu sa klicama tu¬ 
berkuloze. 

Na onom mjestu gdje dospiju klice tuber¬ 
kuloze nastat će malo zagnojavanje, mali gnoj¬ 
ni prištić, ili mali čvorić. Takav mali čvorić 
nazivali su stari Rimljani: tuberkulum. Prema 
tome latinskom nazivu dobila je i ta bolest 
svoje ime. 

Nad je li se nekoliko čvorića na nekom mje¬ 
stu na plućnom tkivu oni će se umnažanjem 
klica širiti i povećavati. Oni će se tokom vre¬ 
mena spojiti u jedan veći čvor zagnojenog i 
trulog plućnog tkiva. To će zagnojeno tkivo 
bolesnik izbacivati kašlj anj em kroz kanale u 
koje se dušnik razgranao po čitavim plućima. 
Na mjestu gdje je plućno tkivo propalo pod 


udarcima tuberkuloznih klica nastat će poslije 
izbacivanja — šupljina. To je kaverna. Kroz 
nju će se još neko doba provlačiti krvne žilice 
poput cijevi. One su gradjene od jačega ma¬ 
terijala nego što je nježno, plućno tkivo. 
Izdržat će zbog toga duže vremena. U toku 
vremena i one će pasti žrtvom procesa raza¬ 
ranja, koji proces izvode bacili sušice. 

Kad jednoga dana klice sušice nagrizu i 
pregrizu stijenku krvne žilice, krv će se izlije¬ 
vati iz žilica u šupljinu, u kavernu. A kašalj 
će je izbacivati jednako, kao da je trulo, plućno 
tkivo. I, jednoga dana izbacit će bolesnik pjena¬ 
stu krv. 

* * * 


Dopustite nam da prije ispričamo jedan đo- 
gadjaj. U neku zdravstvenu stanicu ušla su dva 
čovjeka: otac i sin. Već pola godine od kako 
sin slabi sve nevidljivo i kašljuca. U posljednje 
vrijeme poče© je mršaviti i govori da je mno¬ 
go umoran. Čitave se dane najradije prigrijava 
pokraj peći, jer — veli — da mu je zima. 

Ukratko: poslije pregleda rentgerrom otpre¬ 
mili smo bolesnika kući, a ocu smo rekli: vaš 
sin boluje od plućne tuberkuloze. Na lijevoj 
strani ispod ključne kosti nalaze se dvije šu¬ 
pljine, dvije kaverne. Jedna je velika poput 
šljive, a druga je nešto manja. Na desnoj 
strani još nema rane, ali je i desna strana ne¬ 
što malo načeta od sušice. Mislimo, da će se 
vaš sin moći izliječiti. 


2 


3 



Otac je mimo gledao i uz sve naše riječi du¬ 
boko sumnjao, jer je dobro znao, koliko je do 
sada njegovih znanaca i drugova, bolesnih od 
sušice, svršilo na brijegu gdje se nalazi mrt¬ 
vačnica. 

Dugo smo ga uvjeravali, da je medicinska 
nauka posljednjih 50 godina mnogo uznapre¬ 
dovala i, da danas tuberkulozni mnogo manje 
umiru od kada postoje bolnice za tuberkulozne. 
Nekada je sušica kosila, ali joj je nauka u po¬ 
sljednje vrijeme slomila kosu. Ima istina, tu¬ 
berkuloze i danas i u selima i u gradovima, ali 
md vjerujemo da su njezine žrtve svake godine 
manje. 

Nepomično nas je čovjek gledao ... Naše su 
mu riječi ipak davale malo nade... On je po¬ 
vjerovao da sve ladje nisu potonule, i da sve 
nade još nisu izgubljene. Rekli smo mu, da je 
malo okasno, ali još nije prekasno! 

Na kraju je starac uzdahnuo ovako od pri¬ 
like: da sam bar to prije znao, bio bi prije do¬ 
šao! Mislio sam da je mala nahlada. Odakle 
bi čovjek slutio, da je svaki kašalj, koji traje 
duže od dvije nedjelje sumnjiv na sušicu? Da 
sam bar to prije znao! 

Toliko o tom događjaju. 

* * * 

i 

Život teče i život se mijenja. Ono što je ju¬ 
čer bilo najbolje, danas više nije. Naučna mi¬ 
sao izmjenjuje život čovjeka. Čovjek se upire 


da učini život što boljim i što lakšim. Mi smo 
svjedoci velikih i korjenitih promjena u poli- 
čkom i ekonomskom životu svijeta. Te su pro¬ 
mjene nastale kao plod duge i teške borbe. 

I medicinska nauka se razvila. Njezin je put 
bio takodjer dugi, i mnogi su aktivisti pali u 
toj borbi. I borba nije završena. Još uvijek i 
pored velike pomoći koju medicinska nauka 
može pružiti tuberkuloznom čovjeku, još uvijek 
se gubici naše zemlje penju godišnje do 
50.000 mrtvih. I to pored toga, što je naša ze¬ 
mlja potrostručila broj kreveta za tuberkuloz¬ 
ne unutar 3 posljednje godine. 

U ovom razmatranju sušice mi moramo da 
mnogo toga mimoiđemo, što možda znate, a 
možda i neznate. Mi ne možemo pričati o tome 
kako sušica nije nasljedna bolest. Mi ne ćemo 
govoriti mnogo ni o liječenju, koje često puta 
nije nešto naročito. Sastoji ono od ležanja, od 
krepke hrane i od svježeg zraka. Istina, često je 
potrebno i puštanje zraka u grudni koš (pne- 
umotoraks), kako bi se postigao osnovni cilj, a 
to je: mirovanje bolesnog plućnog tkiva. U 
slučaju bolesti vi ćete učiniti od svega najbo¬ 
lje, da upitate za savjet stručnjaka liječnika. 
U jednom kratkom razmatranju, kao što je 
ovo, ne može se govoriti o liječenju, ma da je 
ono jednostavno. 

Ono što svaki čovjek može i mora naučiti to 
su navike i mjere koje mora uvesti u svakida¬ 
šnji život, kako bi se zaštitio da ne oboli. Vi, 
koji ovo čitate, vi lično morate korigirati svoje 
lpše navike o pljuvanju i kašljanju, svoje navi- 



ke o sunčanju i zračenju svoga stana, ma bio 
on skroman ili nešto bolji i veći. Vi morate da 
o tome govorite drugima, koji to neznaju ili 
koji to ne će da znaju. 

U suzbijanju sušice ili tuberkuloze prva je 
stvar , kao i u svim borbenim akcijama: treba 
mobilizirati što više boraca i treba im dati po¬ 
leta i borbenog elana. Osnovna načela: ne ka¬ 
šlji drugome ulice, ne pljuj, zrači svoj stan, 
kao i ono o suncu, kao najvećem zaštitniku 
zdravih od tuberkuloze. Ta načela mora pozna¬ 
vati svaki naš čovjek i žena. Svaki ih mora 
poznavati i svaki ih se mora pridržavati. 

Te su stvari u nekojoj mjeri poznate i mi ih 
ne moramo naročito spominjait. Ima, medjutim, 
nešto o čemu se kod za sada još vrlo malo 
znade. I o higijenskom režimu zdravih i bole¬ 
snih svijet je naš čuo ponegdje, ipak ima slu¬ 
čajeva gdje je nepoznavanje tih pravila dovelo 
i do sudbonosnih posljedica, kao ono kad se su- 
šičavi bolesnik sunča na ljetnom suncu. Ono o 
čemu se nije mnogo govorilo i pisalo, to je ci¬ 
jepljenje protiv tuberkuloze. 

Možda niste znali, da se cijepljenje protiv 
tuberkuloze malo razlikuju od cijepljenja pro¬ 
tiv crnih kozica (velikih boginja). Francuzi su 
prvi ovo cijepljenje protiv sušice počeli spro- 
vođiti. Kasnije su to prihvatili i drugi prosvje- 
ćeni i napredni narodi po čitavom svijetu, a na¬ 
pose u Skandinavskim zemljama: Danskoj, 
Švedskoj, kao i u Americi. U Sovjetskom sa¬ 
vezu cijepe se djeca protiv tuberkuloze već 
preko 20 godina. Tri posljednje godine prije 


rata cijepljeno je 2,000.000 dojenčadi. I doka¬ 
zano je, da je smrtnost one djece, koja su cijep¬ 
ljena daleko manja od necijepljene, ma da su 
najviše i u prvom redu cijepljena djeca baš iz 
bolesnih porodica, prema tome daleko više 
ugrožena od sušice. 

Koja je svrha i zadaća cijepljenja? 

Cijepljenjem želimo izbjeći opasnost, kojoj 
je nezaraženi čovjek izvrgnut u zaraženoj sre¬ 
dini t j. nesreću da bude zaražen velikom koli¬ 
činom živih, virulentnih bacila tuberkuloze. Na 
taj način želi medicinska nauka da nas zaštiti 
4 od tuberkuloze, jednako kao što je to učinila 

sa crnim kozicama, kojih su danas Evropejci 
potpuno oslobodjeni, baš uz pomoć redovitog i 
obvezatnog cijepljenja. 

Cjepivo se nazivlje beseše (B. C. G.) prema 
početnim slovima velikih »generala« te borbe, 
dvaju velikih francuskih medicinskih radnika 
Calmette-a i Guerina (bacil Kalmet-Geren), 
koji su ga pronašli. 

Cijepljenje protiv sušice uvela je nauka u bor¬ 
bu protiv sušice napose kod novorodjene djece, 
osobito kod one novorodjenčadi, koja živi u 
dodiru s bolesnim osobama. Ono se preporuča 
takodjer kod mladjih, koji su izvrgnuti mnogo 
zarazi. U svim slučajevima pruža cijepljenje 
znatno povećanje otpornosti protiv te teške bo¬ 
lesti, od koje se tako mnogo umire i pati. 

U ove dane stiglo je u našu zemlju neko¬ 
liko skupina stranih stručnjaka koji će zajedno 
s našima provoditi cijepljenje, koja su već 
mnoge druge zemlje provele. 

Ako je vaše zdravlje kremenito, vas možda 
ne će zbog toga svega zaboljeti glava. Možda 
ćete na sve to mahnuti rukom . Ili ćete možda 
zaklimati glavom, kao da se radi o nevažnoj 
stvari. Nemate pravo! Radi se o sušici i jednoga 
dana mogao bi se u vaš lijepi zdravi životni tok 
umiješati bacil sušice! Učinite ono što možete 
sada da ne bude kasno. 

Vaša ljubav ne će zaštiti vašu djecu od tu¬ 
berkuloze. Tu će vam mnogo više pomoći pored 
svega ostalog — cijepljenje. 

I, mi vjerujemo, da ćete vi to učiniti. Mi vje¬ 
rujemo, da ćete ući u redove velike armije 
protutuberkuloznog fronta i izvršiti svoju zada¬ 
ću i dužnost za sreću i dobro svoje, svojih bližih 
i svoje narodne zajednice s kojom zajedno di¬ 
jelite sreću i nesreću. 

To je vaša dužnost. 


Štamparski zavod »Ognjen Priča«, Zagreb 

